ᱰᱤᱰᱤ ᱳᱰᱤᱭᱟ

ᱰᱤᱰᱤ ᱳᱰᱤᱭᱟ (ᱤᱝᱞᱤᱥ: DD Odia) ᱫᱚ ᱥᱤᱧᱚᱛ ᱥᱚᱨᱠᱟᱨᱟᱜ ᱢᱤᱫ ᱴᱮᱞᱤᱵᱷᱤᱡᱚᱱ ᱪᱮᱱᱮᱞ ᱠᱟᱱᱟ ᱾ ᱱᱚᱶᱟ ᱫᱚ ᱳᱰᱤᱥᱟ ᱨᱮᱱᱟᱜ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱯᱨᱚᱥᱟᱨᱚᱱ ᱦᱩᱭᱩᱜᱼᱟ ᱾ ᱱᱚᱶᱟ ᱪᱮᱱᱮᱞ ᱨᱮᱫᱚ ᱚᱰᱤᱭᱟ, ᱥᱟᱱᱛᱟᱲᱤ ᱟᱨ ᱥᱚᱢᱵᱚᱞᱯᱩᱨᱤ ᱯᱟᱹᱨᱥᱤ ᱛᱮ ᱟᱭᱢᱟ ᱞᱮᱠᱟᱱ ᱯᱨᱚᱜᱽᱨᱟᱢ ᱠᱚ ᱩᱫᱩᱜᱚᱜᱼᱟ ᱾

 ᱱᱟᱜᱟᱢ 
ᱰᱤᱰᱤ ᱚᱰᱤᱭᱟ ᱫᱚ ᱑᱕ ᱚᱜᱚᱥᱴ ᱑᱙᱙᱔ ᱥᱟᱞᱮ ᱨᱮ ᱰᱤᱰᱤ-᱖ (DD-6) ᱧᱩᱛᱩᱢ ᱛᱮ ᱮᱛᱚᱦᱚᱵ ᱞᱮᱱᱟ ᱾ ᱛᱟᱭᱚᱢ ᱛᱮ ᱑ ᱮᱯᱨᱤᱞ ᱒᱐᱐᱑ ᱥᱟᱞᱮ ᱨᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱰᱤᱰᱤ ᱚᱰᱤᱭᱟ ᱠᱚ ᱫᱚᱦᱚ ᱠᱮᱫᱼᱟ ᱾ ᱱᱚᱶᱟ ᱫᱚ ᱳᱰᱤᱥᱟ ᱨᱮᱱᱟᱜ ᱯᱩᱭᱞᱩ ᱩᱯᱚᱜᱽᱨᱚᱦᱚ (satellite) ᱪᱮᱱᱮᱞ ᱠᱟᱱᱟ ᱾
 ᱯᱨᱚᱜᱽᱨᱟᱢ ᱠᱚ 
ᱰᱤᱰᱤ ᱚᱰᱤᱭᱟ ᱨᱮᱫᱚ ᱠᱷᱚᱵᱚᱨ, ᱪᱟᱹᱥᱤ ᱠᱚ ᱞᱟᱹᱜᱤᱫ ᱠᱟᱹᱢᱤᱦᱚᱨᱟ (ᱠᱨᱩᱥᱤ ᱫᱚᱨᱥᱚᱱ), ᱞᱟᱠᱪᱟᱨ ᱮᱱᱮᱡ ᱥᱮᱨᱮᱧ, ᱥᱟᱱᱛᱟᱲᱤ ᱟᱠᱷᱲᱟ ᱟᱨ ᱥᱤᱱᱮᱢᱟ ᱠᱚ ᱩᱫᱩᱜᱚᱜᱼᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱦᱚᱸ ᱱᱚᱶᱟ ᱪᱮᱱᱮᱞ ᱨᱮ ᱠᱷᱚᱵᱚᱨ ᱟᱨ ᱮᱱᱮᱡ ᱥᱮᱨᱮᱧ ᱟᱠᱷᱲᱟ ᱠᱚ ᱯᱨᱚᱥᱟᱨᱚᱱᱚᱜᱼᱟ ᱾
 ᱯᱨᱚᱥᱟᱨᱚᱱ 
ᱱᱚᱶᱟ ᱪᱮᱱᱮᱞ ᱨᱮᱱᱟᱜ ᱯᱨᱚᱜᱽᱨᱟᱢ ᱠᱚᱫᱚ ᱵᱷᱩᱵᱽᱱᱮᱥᱚᱨ, ᱥᱚᱢᱵᱚᱞᱯᱩᱨ ᱟᱨ ᱵᱷᱚᱵᱟᱱᱤᱯᱟᱴᱱᱟ ᱨᱮᱱᱟᱜ ᱫᱩᱨᱫᱚᱨᱥᱚᱱ ᱛᱟᱞᱢᱟ ᱠᱷᱚᱱ ᱛᱮᱭᱟᱨᱚᱜᱼᱟ ᱾ ᱱᱤᱛᱚᱜ ᱱᱚᱶᱟ ᱪᱮᱱᱮᱞ ᱫᱚ ᱒᱔ ᱜᱷᱚᱱᱴᱟ ᱜᱮ ᱪᱟᱹᱞᱩ ᱛᱟᱦᱮᱸᱱᱟ ᱾
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
ᱰᱤᱰᱤ ᱵᱷᱩᱵᱽᱱᱮᱥᱚᱨ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
Category:ᱥᱤᱧᱚᱛ ᱨᱮᱱᱟᱜ ᱴᱮᱞᱤᱵᱷᱤᱡᱚᱱ ᱪᱮᱱᱮᱞ ᱠᱚ
Category:ᱳᱰᱤᱥᱟ